Ligi veerand arstidest töötas mullu rohkem kui ühe tööandja juures, selgub Tervise Arengu Instituudi statistikast.
Eelmisel aastal töötas 22,5 protsenti arstidest ja 11 protsenti õdedest rohkem kui ühe tööandja juures. Arstide ja õdede keskmine tööaeg varieerus sõltuvalt arsti või õe vanusest, ametist ning asutuse liigist, kus nad töötavad, vahendab BNS.
Mullu novembris töötasid arstid keskmiselt 140,9 ja õed 145,4 tundi, ületunde tegi iga arst keskmiselt viis ja õde 7,7 tundi. Kõige enam tegid ületunde anestesioloogid, üldkirurgid, erakorralise meditsiini arstid ja õed ning anesteesia-intensiivraviõed.